Document ID: 32000R1606

Κανονισμός (ΕΚ) αριθ. 1606/2000 της Επιτροπής
της 24ης Ιουλίου 2000
για τροποποίηση του κανονισμού (ΕΚ) αριθ. 2629/97 για τη χρησιμοποίηση του κώδικα αναγνώρισης των ζώων από το Ηνωμένο Βασίλειο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 820/97 του Συμβουλίου, της 21ης Απριλίου 1997, σχετικά με τη θέσπιση συστήματος για την αναγνώριση και καταγραφή των βοοειδών και τη σήμανση του βοείου κρέατος και των προϊόντων με βάση το βόειο κρέας(1), και ιδίως το άρθρο 10 στοιχείο α),
Εκτιμώντας τα ακόλουθα:
(1) Ο κανονισμός (ΕΚ) αριθ. 2629/97 της Επιτροπής(2), όπως τροποποιήθηκε τελευταία από τον κανονισμό (ΕΚ) αριθ. 1663/1999(3), θεσπίζει τις λεπτομέρειες εφαρμογής όσον αφορά τα ενώτια, τα μητρώα των εκμεταλλεύσεων και τα διαβατήρια στο πλαίσιο του συστήματος αναγνώρισης και καταγραφής των βοοειδών.
(2) Όσον αφορά τον κώδικα για την αναγνώριση των βοοειδών, θεωρείται σκόπιμο να ληφθούν υπόψη οι πρακτικές δυσκολίες που επεσήμαναν οι αρχές του Ηνωμένου Βασιλείου και να επιτραπεί στις εν λόγω αρχές να χρησιμοποιήσουν ενώτια που θα περιλαμβάνουν αλφαριθμητικό κωδικό έως τις 30 Ιουνίου 2000.
(3) Πρέπει, επομένως, να τροποποιηθεί ανάλογα ο κανονισμός (ΕΚ) αριθ. 2629/97.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στην παράγραφο 2 στοιχείο β) του άρθρου 1 του κανονισμού (ΕΚ) αριθ. 2629/97 προστίθεται η ακόλουθη πρόταση:"Το Ηνωμένο Βασίλειο μπορεί να παρατείνει την ημερομηνία αυτή έως τις 30 Ιουνίου 2000."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουλίου 2000.

Labels: 3
0
18
6